
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκρΐ(7η πολεοδομικής μελέτης τμημάτων των περιο¬ 
χών δεύτερης κατοικίας «Ηλιακτή» «Ρέστη» «Μπλέ 
Λιμανάκι» «Μπατσί» και «Στενό» Δήμου Σαλαμίνας 
(Ν. Αττικής). 1 


ΑΠΟΦΑΣΕΙ Σ 

Αριθ. 19362 (1) 

Έγκριση πολεοδομικής μελέτης τμημάτων των περιοχών 
δεύτερης κατοικίας «Ηλιακτή» «Ρέστη» «Μπλέ Αιμανά- 
κι» «Μπατσί» και «Στενό» Δήμου Σαλαμίνας (Ν. Αττι¬ 
κής). 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 22, 44, 116, 117, 118, 119, 
120, 121, 154, 243, 248, 249 και 250 του από 14.7.1999 
Π.Δ/τος «Κώδικας Βασικής Πολεοδομικής Νομοθεσίας» 
(Δ' 580/99), όπως τα άρθρα 243, 248, 249, 250 τροποποι¬ 
ήθηκαν με τα άρθρα 4, 5, 6 και 7 αντίστοιχα του Ν. 
2831/2000 «Τροποποίηση των διατάξεων του Ν. 1577/ 
1985 «Γενικός Οικοδομικός Κανονισμός» και άλλες πολε- 
οδομικές διατάξεις» (ΑΊ40). 

2. Τις διατάξεις του άρθρου 2 (παρ.Ι)του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 

3. Τις διατάξεις του από 20.8.1985 Π.Δ/τος «Καθορι¬ 
σμός εντός της Ζ.Ο.Ε. Αττικής περιοχών για δεύτερη κα¬ 
τοικία» (Δ'456) όπως τροποποιήθηκε με το από 27.6.1988 
Π.Δ/γμα «Τροποποίηση ορίων περιοχών για δεύτερη κα¬ 
τοικία εντός της Ζώνης Οικιστικού Ελέγχου (Ζ.Ο.Ε) Ν.Ατ- 
τικής» (Δ'556). 

4. Τις διατάξεις του άρθρου 49 (παρ.2α) του Ν. 
998/1979 «Περί προστασίας των δασών και των δασικών 
εν γένει εκτάσεων της χώρας» (Α'289). 


5. Τις διατάξεις της παρ.3γπερ.α.ατου άρθρου 29 του 
Ν.2831/2000 «Τροποποίηση των διατάξεων του 
Ν. 1577/1985» «Γενικός Οικοδομικός Κανονισμός» και άλ¬ 
λες πολεοδομικές διατάξεις» (ΑΊ40), όπως αυτό αντικα- 
ταστάθηκε με το άρθρο 10 του Ν. 3044/2002 «Μεταφορά 
Συντελεστή Δόμησης και ρυθμίσεις άλλων θεμάτων αρ¬ 
μοδιότητας του Υπουργείου Περιβάλλοντος Χωροταξίας 
και Δημοσίων Έργων» (ΑΊ97) καθώς και τις διατάξειςτου 
άρθρου 15 του ίδιου ως άνω νόμου. 

6. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως αυτό 
προστέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παρ.2α του άρθρου 1 του 
Ν.2469/1997(Α’38). 

7. Την Υ6/31.10.01 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (ΒΊ484). 

8. Την 399580/30 Οκτ.2001 απόφαση Πρωθυπουργού 
και Υπουργού Γεωργίας «Ανάθεση αρμοδιοτήτων στους 
Υφυπουργούς Γεωργίας Ευάγγελο Αργύρη και Φώτη Χα- 
τζημιχάλη» (ΦΕΚ 1479/Β/31.10.2001). 

9. Την 14624/3520/2001 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Σύνταξη 
και έγκριση πολεοδομικής μελέτης των περιοχών δεύτε¬ 
ρης κατοικίας “Ηλιακτή”, “Ρέστη”, “Μπλέ Αιμανάκι”, 
“Μπατσί”, “Στενό”, Δήμου Σαλαμίνας (Ν.Αττικής)». 

10. Την 14625/3521/2001 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Έγκριση 
πολεοδομικής προμελέτης των πολεοδομικών ενοτήτων 
“Ηλιακτή”, “Ρέστη”, “Μπλέ Λιμανάκι”, “Μπατσί”, “Στενό” 
του Δήμου Σαλαμίνας (Ν.Αττικής)». 

11. Τις 91/1998 και 190/1998 και 63/2001 γνωμοδοτή¬ 
σεις του δημοτικού συμβουλίου Σαλαμίνας. 

12. Τα 74082/ 2821/ 22.7.1988 και 71080/4906/17.9.98, 
100331/2159/20.9.2001 και 111108/3559πε/27.3.02 έγ¬ 
γραφα Δ/νσης και Δασών Υπουργείου Γεωργίας. 

13. Τις 263/2000, 294/2000, 300/2000,329/2000 και 
112/2001 γνωμοδοτήσεις του Κεντρικού Συμβουλίου Χω¬ 
ροταξίας Οικισμού και Περιβάλλοντος. 

14. Το γεγονός ότι απο τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 

κρατικού προϋπολογισμού και του οικείου Ο.Τ.Α., απο¬ 
φασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολε- 
οδομικών ενοτήτων «Ηλιακτή», «Ρέστη», «Μπλέ Λιμανά- 
κι», «Μπατσί», «Στενό», του Δήμου Σαλαμίνας (Ν.Αττικής) 
των οποίων η χρήση για δεύτερη κατοικία έχει προσδιορι¬ 
στεί με το από 20.8.1985 Π.Δ/γμα (Δ'456), με τον καθορι¬ 
σμό οικοδομήσιμων χώρων,οδών πεζοδρόμων, κοινοχρή¬ 
στων χώρων, κοινοχρήστων χώρων-παιδικής χαράς, κοι¬ 
νοχρήστων χώρων-δασικής έκτασης, χώρων 
στάθμευσης, αθλητικών εγκαταστάσεων, εκκλησίας, 
όπως οι παραπάνω ρυθμίσεις στα πέντε (5) σχετικά χρω¬ 
ματισμένα πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την 19362/2003 πράξη του 
και που αντίτυπά τους σε φωτοσμίκρυνση δημοσιεύονται 
με την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται μετά άρθρο 1 της παρού¬ 
σας. 

Άρθρο 3 

1. Στα οικοδομικά τετράγωνα που χαρακτηρίζονται στα 
διαγράμματα του άρθρου 1 με το στοιχείο Κ, επιτρέπο¬ 
νται οι χρήσεις πολεοδομικού κέντρου όπως προσδιορί¬ 
ζονται απο το άρθρο 4 του από 23.2.1987 Π.Δ/τος (Δ’ 166) 
με εξαίρεση τις εγκαταστάσεις μέσων μαζικών μεταφο¬ 
ρών. 

Από τα επαγγελματικά εργαστήρια χαμηλής όχλησης 
επιτρέπονται μόνο: 

εργαστήρια αρτοποιίας, ζαχαροπλαστικής, παρασκευή 
φύλλων κρούστας και καντάίφιού, φρύξης και άλεσης κα¬ 
φέ, επισκευής υποδημάτων,ταπετσαρίες επίπλων, επι¬ 
σκευής ηλεκτρικών συσκευών, επισκευής ομματοϋαλίων, 
επισκευής φωτογραφικών και οπτικών οργάνων, επισκευ¬ 
ής ωρολογίων, καθαριστήρια, βαφεία, σιδερωτήρια ρού¬ 
χων. 

2. Στα οικοδομικά τετράγωνα, ή σε τμήματα οικοδομι¬ 
κών τετραγώνων,που χαρακτηρίζονται στα ίδια ως άνω 
διαγράμματα με το στοιχείο «Τα» επιτρέπονται οι χρήσεις 
τουρισμού-αναψυχής όπως προσδιορίζονται από το άρ¬ 
θρο 8 του ίδιου ως άνω Π.Δ/τος, με εξαίρεση τους χώρους 
συνάθροισης κοινού. 

Στους λοιπούς οικοδομήσιμους χώρους,επιτρέπονται 
οι χρήσεις αμιγούς κατοικίας,όπως προσδιορίζονται από 
το άρθρο 2 του ίδιου ως άνω Π.Δ/τος. 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στις περιοχές των οποίων εγκρίνεται το σχέ¬ 
διο με το άρθρο 1 της παρούσας,επιβάλλεται προκήπιο 
πλάτους τριών (3),τεσσάρων (4), πέντε (5), έξι (6), επτά 
(7), οκτώ (8), εννέα (9), δέκα (10), έντεκα (11), δέκα έξι 
(16) μέτρων και μεταβλητό πλάτους από μηδέν έως τρία 
(0-3) και μηδέν έως πέντε (0-5) όπως φαίνεται στα δια¬ 
γράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 


λοιποί όροι και περιορισμοί δόμησης των οικοπέδων 
ορίζονται ως εξής: 

Α.Γιατα οικοδομικά τετράγωνα με στοιχείο Α. 

1. Ελάχιστο πρόσωπο: δώδεκα (12) μέτρα 
Ελάχιστο εμβαδόν: τριακόσια (300) τ.μέτρα. 

2. Κατά παρέκκλιση των διατάξεων της προηγουμένης 
παραγράφου τα οικόπεδα θεωρούνται άρτια και οικοδο¬ 
μήσιμα εφόσον: 

α) κατά τη δημοσίευση του από 22.6.1983 Π.Δ/τος 
(Δ'284) είχαν ελάχιστο πρόσωπο οκτώ (8) μέτρα, ελάχι¬ 
στο εμβαδόν εκατόν πενήντα (150) τ.μέτρα και 

β) προέρχονται απάτην οριστική πράξη εφαρμογής της 
πολεοδομικής μελέτης και έχουν ελάχιστο πρόσωπο 
οκτώ (8) μέτρα και ελάχιστο εμβαδόν εκατόν πενήντα 
(150) τ.μέτρα. 

3. α.Επιπλέον των προϋποθέσεων της προηγουμένης 
παραγράφου 1, τα οικόπεδα θεωρούνται άρτια και οικο¬ 
δομήσιμα εφόσον δε δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π.Δ/τος (Δ’ 284). 

β. Επιπλέοντωνπροϋποθέσεωντωνπροηγουμένων πα¬ 
ραγράφων 1 και 2, τα οικόπεδα θεωρούνται άρτια και οι¬ 
κοδομήσιμα εφόσον στο οικοδομήσιμο τμήμα του οικο¬ 
πέδου εγγράφεται κάτοψη κτιρίου με ελάχιστη επιφάνεια 
πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφανείας τους. 

5. Συντελεστής δόμησης: τέσσερα δέκατα (0,4). 

6. Μέγιστος αριθμός των ορόφων των κτιρίων (2) με μέ¬ 
γιστο επιτρεπόμενο ύψος αυτών επτά και μισό (7,50) μέ¬ 
τρα. 

Β. Για τα οικοδομικά τετράγωνα με στοιχεία «Κ» και 
«Τα». 

1. Ελάχιστο πρόσωπο: δέκα πέντε (15) μέτρα 
Ελάχιστο εμβαδόν: τετρακόσια (400) τ.μέτρα. 

2. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφανείας τους. 

3. Συντελεστής δόμησης: τέσσερα δέκατα (0,4). 

4. Μέγιστος αριθμός ορόφων των κτιρίων (2), με μέγι¬ 
στο επιτρεπόμενο ύψος αυτών οκτώ και μισό (8,5) μέτρα. 

Γ. Επιπλέον των ανωτέρω ισχύουν τα εξής: 

1. Σε περίπτωση κατασκευής στέγης,το μέγιστο ύψος 
αυτής ορίζεται σε δύο (2) μέτρα. 

2. Επιτρέπεται η διαμόρφωση του δώματος ως υπαίθρι¬ 
ου στεγασμένου χώρου με πέργκολα μεγίστου ύψους 
δύο μέτρων και είκοσι εκατοστών του μέτρου (2,20) μ. 

3. Απαγορεύεται η κατασκευή κτιρίων επι υποστηλωμά- 
των (ΡΙΕΟΤΙδ). 

Δ. Οι όροι και περιορισμοί δόμησης των χώρων εκκλη¬ 
σίας και αθλητικών εγκαταστάσεων που καθορίζονται με 
το άρθρο 1 της παρούσας, ορίζονται ως εξής: 

1. Μέγιστο ποσοστό κάλυψης: πενήντα τοις εκατό 
(50%) της επιφανείας κάθε χώρου. 

2. Συντελεστής δόμησης: ετττά δέκατα (0,7). 

3α. Μέγιστο επιτρεπόμενο ύψος των ανεγερθησομένων 
κτιρίων έντεκα (11) μέτρα. 

β. Πάνω από μέγιστο επιτρεπόμενο ύψος επιτρέπεται η 
κατασκευή στέγης μεγίστου ύψους δύο (2.00) μέτρων. 

4. Επιβάλλεται ο έλεγχος των μελετών από την αρμόδια 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

5. Ελάχιστη απόσταση των κτιρίων από τα όρια του χώ¬ 
ρου: τέσσερα (4) μέτρα. 

6. Απαγορεύεται η ανέγερση κτιρίων επί υποστηλωμά- 
των (ΡΙίΟΤΙδ). 

Ε. Οι κοινόχρηστοι χώροι-δασικές εκτάσεις που καθο¬ 
ρίζονται με το άρθρο 1 της παρούσας διατηρούν αναλ¬ 
λοίωτο το δασικό τους χαρακτήρα,απαγορευόμενης πό¬ 
σης άλλης χρήσεως αυτών, ή της κατά προορισμόν χρή- 
σεως των δασών, ως και πάσης επεμβάσεως δια της 
κατασκευής έργων κοινωφελούς ή και κοινοχρήστου χα¬ 
ρακτήρα (λ.χ. πλατείες, παιδικές χαρές κ.λπ.). Στους ανω¬ 
τέρω χώρους απαγορεύονται επίσης οι κατασκευές που 
προβλέπονταιαπότο άρθρο 19του Γ.Ο.Κ. (Ν. 1577/1985). 


Άρθρο 8 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουαρίου 2003 

οι ΥΦΥΠΟΥΡΓΟΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΓΙΑΣ 

ΡΟΔΟΥΛΑ ΖΗΣΗ ΦΩΤΗΣ ΧΑΤΖΗΜΙΧΑΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5739 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 














5746 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 













5748 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 











